google/wiki40b huggingface dataset:
Norsk Folkemusikk- og Danselag

Norsk Folkemusikk- og Danselag (NFD) var en norsk interesseorganisasjon for å ta vare på og fremme norsk folkemusikk og -dans og å sikre utøvernes økonomiske, sosiale og kunstnerlige interesser. NFD blei slått sammen med Landslaget for Spelemenn til FolkOrg i 2009.

Historikk

NFD ble stiftet i 1987 med formål å holde oppe de ubrutte folkemusikk- og bygdedanstradisjonene i Norge og å fremme norsk folkemusikk og bygdedans som fullverdige kunstformer. Laget kjenner et spesielt ansvar for å formidle disse kunstformene til et bredere publikum og stiller seg åpent for nyskaping og eksperimentering på folkemusikken sin grunn.
NFD legger vekt på å være kulturpolitisk pådriver og å fremme oppmerksomhet om folkemusikken og dansen gjennom aktiv bruk av media.

Samarbeid

For å styrke det internasjonale samarbeidet innen feltet er laget medlem av Nordisk Folkemusikkomite og European Network of Traditional Music and Dance.
NFD er initiativtager til etablering av Norsk Folkemusikkatalog – en Internett-basert utøverkatalog. Katalogen blir drevet av Norsk Folkemusikkformidling, NFDs arrangør- og formidlingsorganisasjon og er et samarbeidsprosjekt mellom NFD og Landslaget for Spelemenn (LfS). NFD samarbeider også med LfS om utvikling av Den norske Folkemusikkscena. Gjennom samarbeid i Nordisk Folkemusikkomite er Norsk Folkemusikkformidling også operatør for den norske delen av Nordisk Folkemusikkatalog. 
NFD er initiativtager til etablering av Riksscene for nasjonal og internasjonal folkemusikk, joik og folkedans, en ny nasjonal institusjon for sektoren.  
NFD er rettighetshaverorganisasjon i GRAMO sin utøversektor, og laget har avtale om samarbeid med MFO (Musikernes fellesorganisasjon). Laget samarbeider med seks andre organisasjoner om tiltakspakken SAMSTEMT – for å styrke folkemusikken og dansens plass i kulturpolitikken.

Ekstern evaluering

NFD ble evaluert av Georg Arnestad på oppdrag fra Norsk kulturråd i 2005. Kulturforsker Georg Arnestad gav i evalueringen NFD stor ære for å ha gitt folkemusikk en tydeligere plass på den kulturpolitiske dagsordenen og for å være den organisasjonen som sterkest har bidratt til utvikling av viktige fellestiltak innen feltet:
«NFDs 18-årige historie kan på mange måtar sjåast på som ei lita organisasjonsmessig suksesshistorie. Med relativt små ressursar, hardt, målmedvite og strategisk klart retta arbeid har organisasjonen ikkje berre lykkast å stå fram som den mest profilerte organisasjonen innanfor det norske folkemusikk- og folkedansfeltet. NFD må også få ein god del av æra for dette feltet har fått ein tydelegare plass på den kulturpolitiske dagsorden. Det er dessutan eit faktum at NFD, folkemusikkens Bellona, ‘enfant terrible’, uekte barn eller kva for karakteristikk vi skal bruke, er den organisasjonen som i sterkast grad har lagt vekt på og lykkast med å få organisasjonane på felte t til å gå saman om, utvikle og delvis få realisert viktige fellestiltak.»
Timrå IK

Timrå IK er en svensk ishockeyklubb i Timrå i Sverige, som spillet i Elitserien. Klubben er grunnlagt i 1928 og holder til i Timrå. Klubbens hjemmearena er Eon Arena.
Flere nordmenn har spilt i klubben, blant annet Espen Olsen Lie, Stephen Foyn og Morgan Andersen. Pèr i dag spiller Martin Røymark for klubben.
Malawis distrikter

Malawi er delt opp i 28 distrikter beliggende i tre regioner.
Svømming under Stillehavslekene 1995

Svømming under Stillehavslekene  1995. Svømming var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var tiende gangen som svømming var med på programmet under stillehavslekene. Det var trettito øvelser, seksten for menn og seksten for kvinner. Ny-Caledonia ble beste nasjon med tjueto gullmedaljer foran Guam med fire.
Jacqueline Obradors

 Biografi

Hun er datter av argentinske immigranter; Angie en kirkearbeider og Albert en renholder. Før hun ble skuespiller jobbet hun som kassadame.

Karriere

Hun har hatt biroller i filmer som Six Days Seven Nights (som Angelica) og A Man Apart, og for sin rolle som Rita Ortiz i NYPD Blue fra 2001 til 2005. I 2001 gav hun stemmen til Audrey Rocio Ramirez i filmen Atlantis: En forsvunnet verden hun gjorde også den samme stemmen i Atlantis - Milos tilbakekomst fra 2003.
Taishan (Tai'an)

Taishan (kinesisk: 泰山区; pinyin: Tàishān Qū ) er et bydistrikt i den kinesiske provinsen Shandong. Det tilhører byprefekturet Tai'an. Taishan har et areal på 337 km² og teller 620 000 innbyggere (2003). Det er sentrum og regjeringssete i Tai'an.

Dsmferdsel

Taishan er stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou.
Gerners Konfeksjonsfabrikk

Gerners Konfeksjonsfabrikk AS var en tekstilbedrifti Oslo. Den ble etablert i 1934, og produserte dameklær. Firmaet ble opprettet som A/S Gerner & Heftye og hadde lokaler i Rosenkrantz' gate 20.
Raymond J. Lahey

Prest, teolog

Raymond John Lahey studerte ved Universitetet i Ottawa og tok akademike grader i teologi i 1961 og 1962. Han ble presteviet 13. juni 1963, tok doktorgrad i  1966 og ble assisterende professor i religionsvitenskap ved Memorial University of Newfoundland. Han ble også generalvikar i erkebispedømmet Saint John's.

Biskop

Den 5. juli 1986 ble han utnevnt til biskop av Saint Georges, med bispevielse i Corner Brook den 3. august 1986. Den 5. april 2003 ble han utnmevnt til bispedømmet Antigonish.
Han engasjerte seg i mange organisasjoner, blant annet var han chancellor for Saint Francis Xavier University og medlem av American Academy of Religion.
I september 2009 ble Lahey arrestert på den internasjonale lufthavn i Ottawa på grunn av innførsel og besittelse av barnepornografi funnet på hans laptop, og satt fri mot kausjon. Han ble pålagt ikke å besøke parker eller benytte internett. Pave Benedikt XVI innvilget hans avskjedssøknad den 26. september 2009. Ved rettssaken den 4. mai 2011 i Ottawa avla han en omfattende tilståelse. Den 4. januar 2012 ble Lahey dømt til 15 måneders frihetsberøvelse, og idet han hadde sittet fengslet forut for rettssaken ble dette ansett som sonet.
Vatikanet fratok ham den klerikale status i mai 2012.
Tove Ditlevsen

Bakgrunn og virke

Hun vokste opp i arbeiderstrøket Vesterbro i København, en oppvekst som i stor grad preget hennes forfatterskap. Hun kom i 1930-årene inn i kretsen rundt tidsskriftet Vild Hvede, der hun debuterte med et av sine dikt i 1937. Hennes første utgivelse var diktsamlingen Pigesind(1939), etterfulgt av hennes første roman, Man gjorde et barn fortræd (1941).
Hennes barne- og ungdomsår er skildret i romanen Barndommens gade (1943), samt erindringsbøkene Barndom (1967) og Ungdom (1967), som i 1971 ble etterfulgt av erindringer fra hennes voksne liv, Gift.
Hun ga også ut en rekke diktsamlinger, bl.a. Kvindesind (1955), Den hemmelige rude (1961) og Det runde værelse (1973).
Tove Ditlevsen var en populær dikter i sin samtid. Hun ble kritisert for å skrive for tradisjonelt, folkelig og enkelt, men var egentlig postmodernist. Hun blandet det seriøse og det folkelige, og mange av diktene hennes var sangbare. Hun ble også populær gjennom sitt 20-årige arbeid i Familiejournalen, der hun leste og besvarte personlige leserbrev.
Tove Ditlevsens privatliv var problematisk. Hun var gift med redaktør Viggo F. Møller i perioden 1939–1943, deretter fulgte ytterligere tre ekteskap, det ene verre enn det andre. En av hennes ektemenn var en psykisk forstyrret lege som medvirket til at hun ble narkoman. Tove Ditlevsen var flere ganger innlagt ved mentalsykehus, og prøvde flere ganger å ta sitt eget liv.
Hun prøvde nok en gang å ta sitt liv i 1974. Etterpå var hun svært svak både psykisk og fysisk, men hun maktet å fullføre romanen Vilhelms værelse, som ble utgitt året etter.
I mars 1976 døde Tove Ditlevsen av en overdose sovetabletter.
Norsk Frimerkehandler Forening

Norsk Frimerkehandler Forening ble etablert 1. juni 1935 organiserer 37 norske og utenlandske frimerkehandlere.
Foreningen er medlem av den internasjonale frimerkehandlerorganisasjonen IFSDA
Philadelphia

Annet

Navnet på byen betyr «nestekjærlighetens by» på gresk, og er navnet på en av de syv menighetene som omtales i Johannes' åpenbaring i Det nye testamente.
Byen er hjem til University of Pennsylvania, et av de åtte Ivy League-universitetene.
Robert Vidovszky

2017

Vidovszky deltok i USA-mesterskapet i fekting for junior 2017 (USA Fencing Junior Olympic Championships), der han kom på 15.-plass i kadettklassen (U20) og 62.-plass i juniorklassen (U20). I USA-mesterskapet i fekting 2017 kom han på 30.-plass. Han deltok i Cadet European Cup, og fikk der en ellevteplass som beste enkeltresultat; i Konin i Polen. Han fikk én andreplass i kadettklassen (U17) i North American Cup.

2018

Han kom på 56.-plass i kadettklassen under USA-mesterskapet i fekting for junior 2017, og bronse i juniorklassen. Han kom på 62.-plass i USA-mesterskapet i fekting for senior. I Junior-VM i fekting 2018 fikk han sølv i kadettklassen. 
I Sommer-OL for ungdom 2018 kom han på fjerdeplass i individuelt, og han deltok også på det sammensatte laget Amerika 1 som fikk bronse i mix-lagkonkurransen.
510-årene

-- 510 -- 511 -- 512 -- 513 -- 514 -- 515 -- 516 -- 517 -- 518 -- 519
Tiårsoversikt
Dupleks (kommunikasjonsteknologi)

Dupleks (eller Duplex) i et kommunikasjonssystem er et punkt-til-punkt-system mellom to enheter som kan kommunisere med hveradre i begge retninger samtidig. Telefon er et eksempel på et slikt system. Begge parter kan snakke samtidig, og høre hva den andre sier. Dette krever at det er en toveis kommunikasjonskanal mellom dem.
Duplekssystemer brukes i mange kommunikasjonsnettverk, enten for å tillate toveis kommunikasjon, eller for å gjøre det mulig å monitorere og fjernstyre utstyr.
Systemer som ikke behøver duplekskapasitet, bruker isteden simpleks-kommunikasjon, der det kun kan sendes i én retning. Eksempler på dette er kringkasting av radio og TV, garasjedøråpnere, baby-monitorer, trådløse mikrofoner, radiostyrte biler og overvåkningskamera.

Halv dupleks

Et system med halv dupleks (HDX) tillater kommunikasjon i begge retninger, men kun i én retning av gangen. Når en av enhetene sender må den andre vente til den første er ferdig, før den selv kan sende. Et eksempel på halv dupleks er Walkietalkie, der man sier "Over!" for å si fra at man er ferdig med å sende for å forsikre seg om at ikke to forsøker å sende på samme frekvens samtidig.

Full dupleks

Et system med full dupleks (FDX) tillater kommunikasjon i begge retninger samtidig. Dette krever to kanaler mellom partene. For radiosystemer kan man benytte to frekvenser, slik at man sender på én og mottar på en annen frekvens. Dette kalles også frekvensdelt dupleks (FDD), og muliggjør også bruk av enkle repeatere.
Tidsdelt dupleks (TDD) er en metode for å skille utgående og innkommende signaler ved å tildele tidsluker for sending og mottak. Dette gjør at en link med halv dupleks oppleves som full dupleks. Et eksempel på et system med tidsdelt dupleks er DECT.
Full dupleks med tale kan skape ekko fordi den mottatte lyden kan fanges opp av mikrofonen og sendes tilbake til senderen. Slikt ekko fjenes med ekkokansellering, en metode innen signalbehandling som fjerner det innkommende signalet fra det utgående. Dette kan utføres med programvare eller med elektronikk.
Kenneth Welsh

Bakgrunn og karriere

Welsh ble født i Edmonton, Alberta i Canada. I tenårene flyttet han til Montréal hvor han studerte drama ved National Theatre School of Canada.
Han filmdebuterte i den kanadiske kortfilmen Selkirk of Red River, og TV-debuterte i 1969 via en birolle i den kanadiske TV-filmen The Three Musketeers. Han hadde sin spillefilmdebut i 1974 via en liten birolle i den ukjente franske filmen Piaf. I løpet av 1970- og 1980-tallet hadde han notable roller i filmer som blant annet den kanadiske grøsseren Phobia (1980), grøsseren Of Unknown Origin (1983), dramaet Heartburn (1986) og Crocodile Dundee II (1988). Etter Twin peaks har han hatt roller i filmer som blant annet Death Wish V: The Face of Death (1994), Timecop (1994), The Day After Tomorrow (2004) og The Aviator (2004).
Welsh har hatt flest oppdrag for TV og har medvirket i en rekke TV-filmer, blant annet som Dr. Watson i de kanadiske The Hound of the Baskervilles (2000), The Royal Scandal (2001) og The Case of the Whitechapel Vampire (2002). Han har videre portrettert personer som Thomas E. Dewey, Colin Thatcher, Harry S. Truman, Thomas Edison og James Baker.
I 2004 ble han tildelt Order of Canada.

Priser

Han har vunnet fire Gemini Awards og en Genie Award.
Sol Cigar

Sol Cigar Co AS befinner seg i Oslo og er en av Norges eldste eksisterende spesialforretninger innen tobakk. Den ble grunnlagt i 1911 og i 2011 feiret de sitt 100-årsjubileum. Forretningen har siden 1977 vært eid og drevet av Bjørg Svenøe. Dette er en av Oslos få spesialforretninger innenfor tobakksvarer og relaterte produkter, og den drives fremdeles i de samme lokalene som i 1911. Den hadde tidligere adresse Drammensveien, men gatenavnet er senere endret til Henrik Ibsens gate.
De fører et stort utvalg av forskjellige sigarmerker, blant annet de fleste cubanske sigarmerkene og er Norges eneste avtalte Davidoff-forhandler med fullsortiment av alle merkets linjer.

Historie

Sortimentet  har hele tiden vært tobakksvarer, for det meste sigarer. Etter krigen måtte de gjøre et lite unntak og de solgte da også suvenirer og sukkervarer. I dag har forretningen nesten tusen sigarvarianter i assortimentet i tillegg til sigaretter, rulletobakk, pipetobakk, snus, snuff, skråtobakk og utstyr for røkere.
Bygdevise (Kor er hammaren, Edvard)

Bygdevise, trolig mest kjent som Kor er hammaren, Edvard, er ei vise med tekst av Jahn-Arill Skogholt, skrevet våren 1970. I bokform ble visa først publisert med melodi av Børre Larsen, men nådde et større publikum da Jack Berntsens versjon ble gitt ut på singel i 1974 med Jack Berntsen og Kystfolket. Utgivelsen med A-sida 50 mil for Norge er blitt omtalt som «tidenes første plate på nordnorsk».
I boka Fram fra de hundrede mile – Nordnorsk litteratur fra 1945 til 1992 skriver forfatteren Finn Stenstad: «Det var uten tvil Kor er hammaren Edvart eller Bygdevise som ble symbolet for den kunstneriske og litterære frammarsjen som fant sted i nord utover på 1970-tallet. Det litterære budskapet var som skapt for tiden: utkant-Norges politiske oppgjør med sentralmyndigheter og kapitalkrefter som toppet seg i EF-striden først på syttitallet.» 
Visa ble flittigt brukt i visemiljøer og politiske sammenhenger, men i mindre grad av etablerte artister. De første framføringene i riksdekkende media var trolig i radioprogrammet Visekvarten: i oktober med 16 år gamle Kari Bremnes (Jack Berntsens melodi) og i desember med Rita Eide (Børre Larsens melodi). I NRKs TV-arkiv eksisterer et opptak fra 1975 med visesangeren Kristin Berglund fra programmet «Syng ut jenter!».
Bønsnes kirke

Bygningen

De anerkjente kirkehistorikerne Sigrid og Håkon Christie samt Øystein Ekroll mener ut fra kirkens form og byggematerialer at Bønsnes kirke må være fra annen halvdel av 1200-tallet. Den middelalderske steinkirken var forfallen og ute av bruk i 1500 og 1600-årene. Fra 1680 begynte en oppbygging av kirken fra gaver som ble gitt den, og fra ca. 1727 ble Bønsnes kirke tatt i bruk igjen.
Murene er ca. 130 cm tykke og pusset utvendig og innvendig. Den øvre delen av begge gavlmurene ble tatt ned da kirken fikk et nytt tak med mindre takvinkel på  1800-tallet. Et vesttårn av tre ble oppført foran vestgavlen i 1862. Prekestolen ble skjenket av Anders Christensen og hustru fra Grinaker stavkirke i 1726, da denne fikk en ny.
Vestportalen er opprinnelig, men den ble omarbeidet i 1952 da den fikk nye dører.
The Free State of Jones

Handling

Etter å ha overlevd slaget om Corinth under den amerikanske borgerkrigen, leder Newton Knight (Matthew McConaughey), en fattig bonde fra Mississippi, en gruppe med konføderasjonsdesertører i Jones County som er imot slaveri og vender dem imot konføderasjonen. Knight gifter seg også med en tidligere slave, Rachel, og etablerer dermed for første gang et samfunn med blandede raser i regionen.
Absolute Music 40

Absolute Music 40 er det 40. samlealbumet i den norske Absolute Music-serien og ble utgitt 30. september 2002.
Dynasty Warriors

Dynasty Warriors (真・三國無双:Shin Sangokumusou i Japan og 真•三国无双: Zhen Sanguo Wushuang i Kina; som betyr «True Three Kingdoms Unrivaled») er en serie av videospill laget av Koei basert løst rundt Beretningen om de tre kongedømmers episke saga. En spin-off av Dynasty Warriors er Dynasty Tactics.
Paraepepeotes

Utseende

Middelsstore til store (10-40 millimeter), slanke, brune til svarte trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia.
Heyden kraftverk

Heyden kraftverk er et varmekraftverk i byen Petershagen nord for Porta Westfalica, helt nordøst i delstaten Nordrhein-Westfalen nær grensen til Niedersachsen i det østre Tyskland. Det har en installert produksjonskapasitet på brutto 920 MW, og er en av Europas største steinkull-fyrte enkeltblokker. Maksimal produksjon er inntil 4,7 TWh årlig.
Anlegget ble installert første gang i 1951 med 120 MW effekt. Tre blokker ble stengt på 1980-tallet, men blokk 4 drives fortsatt. Brenselkilden er bitumenøst kull og steinkull. Operatør er energiselskapet E.ON Energie AG.
De totale CO2-utslippene i 2008 var ca. 3 967 000 tonn.
Xinjin

Xinjin (kinesisk: 新津县; pinyin: Xīnjīn Xiàn) er et fylke i provinsen Sichuan i Folkerepublikken Kina. Det ligger under den subprovinsielle by Chengdu.
Befolkningen var i 1999 på 288.198 innbyggere.

Kulturminner

Funnstedene for noen forhistoriske byer på Chengdusletten (Chengdu Pingyuan shiqian chengzhi, 成都平原史前城址) og det stedlige Guanyintempelet (Guanyin si, 观音寺) er oppført på Folkerepublikken Kinas liste over verneverdige kulturminner.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
SN2-reaksjon

SN2-reaksjon (også kalt substitusjon nukleofil bimolekylær reaksjon) er en type nukleofil substitusjonsreaksjon, hvor et enslig elektronpar fra den nukleofile «angriper» et elektron-fattig senter og binder seg til det og dytter ut den andre gruppen, også kalt for den forlatende gruppe. Tallet to i SN2 betyr at mekanismen er bimolekylær, det er to molekyler –nukleofile og substrat– som er involvert i reaksjonen.

Mekanisme

SN2-mekanismen er en entrinns prosess (i forskjell fra SN1 som er totrinns). I reaksjonen angriper det nukleofile reagenset på baksiden av karbon-atomet. Det angriper på baksiden fordi det i sp³-hybridisering er en liten flikk (se bilde) som stikker ut. I en del av reaksjonen (overgangsfasen, transition state) er den nukleofile gruppen og den forlatende gruppen delvis bundet til karbon når substitusjonen skjer. Når den forlatende gruppen drar avsted tar den med seg sitt elektronpar, og det nukleofile reagenset deler sitt eget elektronpar med karbonet.
SN2-reaksjoner er avhengige av konsentrasjonen av både det nukleofile reagenset og substratet. Om vi for eksempel dobler mengden av NaOH vil reaksjonen gå dobbelt så raskt. Det samme vil skje om vi dobler konsentrasjonen av substratet. Når en SN2-reaksjon skjer vil vi få en inversjon av molekylet, det betyr at om vi lar (R)-2-brombutan reagere med NaOH vil vi få (S)-2-butanol. Les mer om stereoisomeri. 
SN2-reaksjoner går raskest når alkyl-gruppen er 1° (primær) og går sakte når gruppen er 3° (tertiær). Dette er fordi baksiden av karbon-atomet er mer blokkert av sidegrupper når gruppen er 3°.
Kamuflasje

Kamuflasje (av fransk camouflage) er maskering mot oppdagelse eller villedende tiltak.  Eksempler er stripene til en tiger eller feltuniformen til en moderne soldat.

Naturlig kamuflasje

Noen dyr og planter har farger som passer inn i omgivelsene, eller evne til å skifte farge.

Militær kamuflasje

I rundt 100 år har militære institusjoner oppdaget verdien av kamuflasje.  Hensikten er ikke så mye å gjøre objektet usynlig, men gjøre det vanskeligere å oppdage, vanskeligere å skille ut hva det er og å telle.  
Militær bruk av kamuflasje innbefatter både farge og mønster.  Fargen skal passe inn med omgivelsene, og mønsteret skal skjule konturene av objektet.  Den menneskelige hjernen er konstruert slik at den vil ha problemer med å oppfatte et objekt som separat fra omgivelsene hvis mønsteret bryter opp konturene.
Nordbyen studenthjem

Nordbyen Studenthjem ligger omtrent 1,5 km nord for Gjøvik sentrum og omtrent 2,5 km fra høgskoleområdet til Høgskolen i Gjøvik (HIG).
Studenthjemmet har til sammen 96 enkelthybler. I første etasje finnes det 6 parleiligheter. Etasjene har 20 hybler og 4 hybler deler kjøkken. I kjelleren er det fellesvaskeri med (kortautomater), hvor man betaler for hver vask. Hver enkelt hybel har egen bod i kjelleren.
Dobbeltbekkasin

Beskrivelse

Dobbeltbekkasinen kan bli cirka 27–29 cm lang og veier omkring 140–260 g, og av dette utgjør nebbet cirka 6,5 cm. Den er større enn enkeltbekkasin som den likner, men har kortere nebb og hvite stjerthjørner. Dobbeltbekkasinen har et vingespenn på 47-50 cm.

Utbredelse

Dobbeltbekkasinen hekker fra Norge, Sverige, Finland, Baltikum og Polen videre østover til Jenisej i Sibir i Russland, og kanskje i den aller vestligste biten av Mongolia. Den overvintrer i Afrika sør for Sahara, og av og til også i Midtøsten.

Atferd

Dobbeltbekkasiner kan fly i hastigheter opp til 97 km/t og er den raskeste av trekkfuglene, om man ser bort fra hvilestoppene under trekket. Snittfarten (ikke medregnet hvilestoppene) under trekk er imidlertid lavere, cirka 70,92 km/t under vårtrekket (som imidlertid har korte hvilestopp) og cirka 87,84 km/t under høsttrekket (som imidlertid har lange hvilestopp). Daglig avlagt distanse i vårtrekket utgjorde cirka 316 km/dgl., mens det under høsttrekket utgjorde cirka 260 km/dgl.
Niels Juels gate (Oslo)

Skillebekk

Arkitektonisk kan Niels Juels gate grovt sett deles i tre. Bebyggelsen ved Skillebekk (nedenfor Drammensveien) er for det meste fra 1890-årene og utgjør et relativt helhetlig bygningsmiljø tegnet av arkitekter som Carl Aaman, Frithjof Aslesen, Henrik Nissen, Ivar Cock og Marius Finstad Leyell. Bygningene har typisk en blanding av pusset og upusset tegl, og de fleste har brukne hjørner. Stilen er for det meste nyrenessanse, med enkelte innslag av nybarokk. Bygningene ble til dels sterkt skadet ved Filipstadulykken i 1943, og det var nødvendig med omfattende restaurering i etterkant.

Drammensveien til Bygdøy allé

Gateløpet mellom Drammensveien og Bygdøy allé har ikke noe enhetlig stiluttrykk. Bygningene spenner over et tidsrom på mange tiår og har betydelige individuelle forskjeller, fra klassiske 1890-tallsbygårder på vestsiden nær Bygdøy allé (med adresse knyttet til nabogatene) til funkisblokker og trehus. Mellom Indias ambassade (nr. 30) og Mogens Thorsens gate er et parallelt gateløp og en ekstra husrekke. Dette går over et høydedrag som i sin tid tilhørte Dedekams løkke, og på toppen tronet Villa Fjeldstuen.

Bygdøy allé til Briskebyveien

Nord for Bygdøy allé er vi tilbake til siste halvdel av 1890-tallet og bygårder utført av arkitekter som Carl Michalsen (nr. 25, 31, 38, 44), Ludwig Zapffe (nr. 33), Carl Konopka (nr. 35, 37, 39, 41) og Nestor Thomassen (nr. 46 og 48). Dessuten ligger et par skoler på nordsiden av veien. I enden av gaten mot Briskebyveien og med innganger også rundt hjørnene er nr. 51 (Urania-gården) og 70. Enkelte gårder innimellom er av nyere dato og med stilpreg deretter.